सोरखारा इंराजिनि अनगायै हारिमा राव हिन्दी रावावबो गोनां दुलाराय भारतीय आनजादफोरखौ खुंबोदों । नाथाय गुबुन गनायजानाय रावफोरखौ बे बेलायाव गोजानाव दोनदोंमोन। जियानो जाया मानो दा मिरु सोरखारा ओनसोलारि थामहिनबा बिमारावफोरखौ अनसायनो गोनां जाबाय आरो ओनसोलारि एबा गनायजानाय रावफोरखौ जे इ इ आनजाद खुंफुंनो थिरांथा लाबाय। जे इ इ, इउ पि एस सि बायदि दुलाराय भारतीय आनजादफोरखौ आनजादफोरा बिमा रावाव खुंफुं जायैनि थाखाय बिमा-बिफाफोरा गावनि गथ’फोरखौ इंराजि बिजोंनि फरायसालिफोराव मुं थिसननाय एबा फरायनायनि सायाव जेब्लाबो सिगां खालामबोदोंमोन। फिथाय महरै हादरनि गाहाइ, गोनांसिनै नोगोरमाफोराव इंराजि बिजोंनि फरायसालिफोरनि अनजिमाया बांनो हमदों। गावारि इंराजि बिजोंनि फरायसालिफोरनि अनजिमाया बांनायनि उल्था गनायजानाय एबा ओनसोलारि राव बिजोंनि सोरखारि फरायसालिफोराव मुं थिसननाया खमाय लांदों ।